[{"text_idx": "#000000", "text": "Armastad naeratada? Viis po\u0303hjust, miks to\u0308o\u0308 ro\u0303ivakaupluses sobib just sulle"}, {"text_idx": "#000002", "text": "Enamikus ro\u0303ivakauplustes on saalis to\u0308o\u0308tavad inimesed mu\u0308u\u0308gikonsultandi rollis, mis ta\u0308hendab palju enamat kui kaubaga tegelemist ja kassa taga klientide ootamist. See roll ta\u0308hendab va\u0308ga personaalset teenindust ja ootuste u\u0308letamist. Kliendi soe vastu vo\u0303tmine, temaga koos vajaduse va\u0308lja selgitamine, professionaalina o\u0303igete toodete valimine, moeno\u0303ustajana komplektide kokku panemine ja kabiiniteeninduse pakkumine \u2013 see ko\u0303ik annab vo\u0303imaluse ja\u0308tta kliendile meeldeja\u0308a\u0308v emotsioon. Hea tuju saamiseks ei peagi alati kaugele maale puhkama so\u0303itma, vo\u0303ib ka lihtsalt la\u0308himasse kaubanduskeskusesse positiivseid emotsioone koguma tulla. Naeratus ja hea tuju on aga nakkav \u2013 nii peegelduvad sinu antud positiivsed emotsioonid ka sulle endale tagasi."}, {"text_idx": "#000004", "text": "Sa oled oma to\u0308o\u0308s hea, aga sa tahad saada suurepa\u0308raseks"}, {"text_idx": "#000005", "text": "Valime oma ettevo\u0303ttesse to\u0308o\u0308le sa\u0308ravate silmadega inimesi, kes tahavad teenindaja to\u0308o\u0308s areneda ja saada aina paremaks. Aitame ja suuname u\u0308ksteist igapa\u0308evaselt, samuti toimuvad meil teenindus- ja mu\u0308u\u0308gikoolitused, bra\u0308ndi- ja teksakoolitused. Meil ei otsita valmis inimesi, vaid sa\u0308ra ja tahet areneda. Mulle meeldib o\u0308elda, et ko\u0303ik uued inimesed ettevo\u0303ttes peaksid olema va\u0308iksed svammid \u2013 leidma eeskujud ja mentorid, kellelt ko\u0303igilt saab o\u0303ppida nende parimad oskused, et need siis svammina endasse imeda ning la\u0308bi selle saada ise veel paremaks."}, {"text_idx": "#000007", "text": "Jaekaubandussektor pakub suurepa\u0308raseid karja\u0308a\u0308rivo\u0303imalusi, sest valdkond areneb kiiresti ja vajab uusi inimesi, edutamiseks valitakse aga inimesi enamasti ettevo\u0303tte seest. Na\u0308iteks meie ettevo\u0303ttes saab alustada mu\u0308u\u0308gikonsultandi rollist, kasvada edasi vanemkonsultandiks, kaupluse juhataja aseta\u0308itjaks, juhatajaks vo\u0303i koguni kontorisse. Ko\u0303ik uksed on valla, kui endas sa\u0308ra ja tahet ja\u0308tkub! Jaekaubanduses on palju na\u0308iteid keskastme ja tippjuhtidest, kes on alustanud mu\u0308u\u0308gisaalist."}, {"text_idx": "#000009", "text": "To\u0308o\u0308kollektiivi sobimisel ei ole olemas o\u0303iget vo\u0303i valet vanust. Vanus on ainult number, palju olulisem on see, kes sa inimesena oled. Tiimiliikmed peavad ennast u\u0308ksteisega ha\u0308sti tundma \u2013 nii ollakse motiveeritumad ja sihikindlamad. Tahaksime, et meie inimestel oleks juba hommikul to\u0303ustes na\u0308gu naerul teadmisest, et tulemas on po\u0303nev pa\u0308ev meeldivate inimestega."}, {"text_idx": "#000010", "text": "Sa otsid to\u0308o\u0308d, millest saadud kogemus sulle edaspidi kasuks tuleb ka teistel erialadel"}, {"text_idx": "#000011", "text": "Soovitan ko\u0303igil tudengitel ja o\u0303pilastel, kellel suvel rohkem aega tekib, pu\u0308hendada osa sellest ajast kogemustepagasi ta\u0308iendamisele. Ko\u0303ige rohkem ja\u0308a\u0308b ka\u0308eulatusse teenindusega seotud ametikohti ja need ongi ko\u0303ige rikastavamad."}, {"text_idx": "#000013", "text": "Mu\u0308u\u0308gito\u0308o\u0308 ja teenindus muudavad meid ka inimestena paremaks. Kes meist ei tahaks ta\u0308na olla parem kui me olime eile? Kui oleme ise teeninduses olnud, oskame ka rohkem hinnata suurepa\u0308rast teenindust \u2013 seda ei saa vo\u0303tta iseenesest mo\u0303istetavana, kui keegi teeb oma to\u0308o\u0308d su\u0308dame ja hingega."}, {"text_idx": "#000016", "text": "To\u0308o\u0308elublogi.ee lehelt leiad ko\u0303ik vajaliku, et olla kursis to\u0308o\u0308turu uudistega. Kui sul on ettepanekuid erinevate teemade osas vo\u0303i soovid teha koosto\u0308o\u0308d, siis vo\u0303ta meiega julgelt u\u0308hendust."}]